Helmets, bulletproof price Ilocos (I) | To buy helmets, bulletproof Philippines inexpensively wholesale or in retail 1 suppliers | Allbiz
Helmets, bulletproof in Ilocos (I)
Helmets, bulletproof in other regions
Helmets, bulletproof in Laoag 2 Kos se Storie Resepte Archives - Kos se Storie
Ek het ‘n klompie ou tydskrifte in die “Ouhuis” op ons plaas uitgesnuffel waardeur ek met groot plesier blaai. Die blaaie is bros en dit ruik na stof. In een van die tydskrifte (1949) skryf ‘n leser oor kommandorys. Ek het al amper vergeet van kommandorys, dis iets wat ek jare laas geëet het. Volgens die leser het kommandorys ontstaan in die Tweede Anglo Boereoorlog (1899 -1902) toe ‘n paar vriende op kommando besluit het om al die kos wat hulle het, saam te voeg en voila! Kommandorys. Ek hoop die leser se feite is reg – dalk weet iemand anders meer hieroor?
Die resep gee ek hieronder.
1 blikkie salm
Braai die uie in botter in ‘n swaarboomkastrolletjie, voeg die kerriepoeier by en soteer 2 minute.
Voeg die rys, sout, water en asyn by en laat kook tot amper gaar, voeg dan oplaas salm by (met water in die blikkie). Laat die vog afkook, geur met sout en peper na smaak.
KOMMENTAAR: Ek het die salm met tuna vervang. Dit is ‘n lekker en vinnige resep as jy haastig is en my kinders was dol daaroor. Bedien met vars koljander bo-op gesprinkel en ‘n tuinslaai op die kant.
Deur Hetta van Deventer Terblanche|March 5th, 2015|Geskiedenis, Resepte, Stories|0 Kommentaar	Lees verder
Hierdie tyd van die jaar begin ek uitkyk vir die klein bruin vruggies van die suurvy (Carpobrotus edulis) wat oral in die kusgebiede en binnelands van Namakwaland, Noord-Kaap tot die Wes-Kaap en Oos-Kaap voorkom. Die vetplant groei plat en rankerig oor veral sanderige grond. Die vlesige blare, sowel as die vrugte is eetbaar en word vir medisinale gebruike aangewend. Dit word vandag op verskeie ander plekke in die wêreld aangetref, waar dit veral aangeplant is as ‘n pioniersplant om grond te stabiliseer, maar ongelukkig het dit plek-plek in ‘n pestelensie ontaard wat plaaslike flora verdring. Elders staan die plant ook bekend as “pig face” (Australië) en “highway ice plant” (VSA). Alhoewel ek al die plante oorsee opgelet het, het ek nog nooit buite Suid-Afrika se grense gehoor dat daarmee gekook word nie. Dalk is daar iemand anders wat weet? Vir my is dit ‘n unieke Suid-Afrikaanse smaak, ‘n aangename verrassing vir menige oorsese besoeker wat ek al daarmee laat kennis maak het.
As kinders het ons na ‘n lekker swem in die see, kortpad terug gekies oor die duine. Op die duine het ons gewoonlik ‘n handvol suurvye bymekaar gemaak, om al suigende en suurkiewe terug te loop. Seker die dat ek nou nog suurvye met Desembervakansie vereenselwig. Vir uitsuig is die suurvytjies wat al ‘n lekker harde skil gevorm het my voorkeur. Die ouer vrugte is soeter en as jy byt deur die harde skil om die sap uit te suig, is die beloning ‘n heerlike suur, effens frank en effens souterige sap. Ons maak nou nog Desembermaande ‘n pluksel suurvye bymekaar om mee konfyt te kook. Vir konfyt kook is die jonger vrugte weer verkieslik, want die harde suurvye kook nie sag nie. […]
Deur Hetta van Deventer Terblanche|December 13th, 2014|Kontreikos, Resepte, Stories, Veldkos|0 Kommentaar	Lees verder
Nog ‘n laaste kampkos resep, gister se storie het te langdradig geraak vir een artikel.
SUURLEMOEN-GEMMER-EN-HOENDERPOT MET BOTTERSKORSIE
Die dieplekker van die pot se geure is die kombinasie van suurlemoen en gemmer. As jy ver is van ‘n winkel en nie al die bestanddele in jou kostrommel het nie, kan jy die bestandele verander, maar hou die geur kombinasie in gedagte. In plaas van suurlemoentiemie (ek gebruik dit want dit kom uit my tuin) kan jy suurlemoensap of sitroengras gebruik. In nood kan ’n botteltjie suurlemoensap werk. Andersins is vars of gedroogde kruie soos roosmaryn of gewone tiemie perfek.
1 E koemein, fyn
2k hoenderaftreksel (gekoopte ekstrak sakkie of blokkie sal werk)
2 E vars gemmer, fyn gekap
3 wortels, geskil en in groot stukke gekerf
4k botterskorsie (geskil en groterige blokke gesny)
handvol suurlemoentiemie en ‘n skeut vars suurlemoensap
Spoel die hoenderporsies af onder skoon water. Geur dit met sout, peper en koemein. Braai dit in olie in ‘n platboompan of potjie tot verbruin. Voeg uie by en gee dit ‘n paar minute tot die uie begin verbruin. Voeg nou die res van die bestanddele by. Sit die deksel op en laat prut tot gaar. Daar moet genoeg vog in die pot wees om ‘n lekker lang sousie te maak en die hoender stadig gaar te prut. Die pot prut so ‘n uur en ‘n half, voeg nog bietjie water of ekstrak by indien nodig. Moet nou nie die sous verdik met uiesop poeier nie. Die sous moet dunnerig bly, dun maar geurig. Geur net met sout en peper na smaak voor opdiening.
SOP VIR ONTBYT geposjeerde eiers met hoenderkragsop
As daar van gisteraand se dieplekker hoenderpot oorgebly het, kan jy dit gebruik vir die volgende oggend se bo-uit lekker ontbytgereg. Dis nou as […]
Deur Hetta van Deventer Terblanche|July 22nd, 2014|Resepte, Stories|0 Kommentaar	Lees verder
Vir twee weke het ons kos gekook in die Kalahari, meestal kampkos. Ons kook met dit wat beskikbaar is. Ons improviseer met bestanddele in die kostrommel. ‘n Geel volmaan en naggeluide verskaf ‘n binne-warmgevoel, wat geen moderne restaurant luukse kan nadoen nie. ‘n Jakkalsie wat tjankerig in die verte sy maat roep, n leeu se bariton verklaring hy is koning van die diere of die betowerende knetter van ‘n kampvuur, kan nie gekoop word nie. Is daar nie in ons almal, diep binne iewers ‘n herinnering, ‘n instink wat hunker na buitelug en die natuur nie?
Op ons vakansies wil snuiters speel (myne is nog klein), terwyl die grootmense se daagliks eet en drinke groot prioriteit is. Daarom is ek immer opsoek na nuwe idees vir kampkos. Ek het hieronder so half luilekker ‘n paar beproefde resepte neergeskryf. Luilekker ja, ek was op vakansie, so dis foto’s geneem as en wanneer ek kon, dis nie afgemeet nie, wie meet en weeg kos op vakansie? Niks fênsy kos nie en niks hogere woorde nie, maar probeer hulle gerus, die resepte kan jou baie vakansieplesier verskaf. Ek hoor graag wat is joune.
Sommige mense is skrikkerig vir die vet aan ‘n skaaprib, maar as jy eers oor jou vet-afwersie kan kom, gaan jy spyt wees dat jy nie al lankal begin het om skaaprib te eet het nie. Ek is lief vir skaaprib in verskeie vorms. By my destydse restaurant Laborie in die Paarl, het ek skaapribbetjies stadig in die oond gebak, tot dit bros en blink was. Dit is blink om die mond lekkerte. Ons is lief vir asynrib oor die kole en die ribpot is altyd n staatmaker in ons kampkos repertoire.
Olie of botter of skaapvet
Deur Hetta van Deventer Terblanche|July 21st, 2014|Resepte, Stories|0 Kommentaar	Lees verder